Det kan være en rigtig god idé at finde hue og halstørklæde frem onsdag, for samtidig med at temperaturen onsdag og de kommende dage vil være under frysepunktet i dagtimerne, vil et potentielt kraftigt snevejr ifølge TV 2 Vejret også ramme landsdelen. Snevejret går ifølge TV 2 Vejrets prognoser i land mellem klokken 13 og 14 i Thy og driver herefter ind over Nordjylland, Nordvestjylland, Midtjylland og store dele af Sjælland. I Nordjylland er det ifølge prognosen kun det nordligste Vendsyssel, der går fri af det hvide nedbør. Snevejret kommer fra bygeskuer af typen cumolonimbus, og snemængderne kan derfor variere meget fra sted til sted, men de kan potentielt være kraftige, og hvor man typisk vil se mellem en og fire centimeters sne, kan der lokalt falde helt op til 10 centimeter.

Referat:
Onsdag eftermiddag og aften kan Nordjylland blive ramt af et kraftigt snefald. Lokalt kan der falde op til 10 centimeter.